ธปท.แจงเหตุคุมทุนต่างชาติผ่านบล.
ธปท.แจงสาเหตุที่ต้องขอความร่วมมือจากบล.ให้รายงานธุรกรรมการเงินนักลงทุนต่างชาติทุกวัน เพราะห่วงต่างชาติมาซื้อตั๋วแลกเงินผ่านบล.หาส่วนต่างค่าเงิน
26 ต.ค. 2553

ธปท.แจงสาเหตุที่ต้องขอความร่วมมือจากบล.ให้รายงานธุรกรรมการเงินนักลงทุนต่างชาติทุกวัน เพราะห่วงต่างชาติมาซื้อตั๋วแลกเงินผ่านบล.หาส่วนต่างค่าเงิน
นางสุชาดา กิระกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ปท.) เปิดเผยว่า สาเหตุที่ธปท.ออกหนังสือเวียนเมื่อวันที่ 20 ต.ค.ที่ผ่านมา เพื่อขอความร่วมมือกับบริษัทหลักทรัพย์(บล.)ให้รายงานธุรกรรมการเงินของนักลงทุนต่างชาติ ณ สิ้นวัน ให้ธปท.ทราบในทุกวันถัดไป เนื่องจากธปท.ห่วงว่าจะมีนักลงทุนต่างชาติที่มีถิ่นฐานนอกประเทศ(นันเรสซิเด้นท์)อาจจะเข้ามาถือลงทุนในตั๋วเงินฝาก(ตั๋วบี/อี)ผ่านการถือตั๋วบี/อีของบล. ซึ่งอาจจะกลายเป็นว่านักลงทุนต่างชาติหรือนันเรสซิเด้นท์มาถือตั๋วเงินฝากรอส่วนต่างค่าเงินก็เป็นได้ 
“ที่สำคัญถ้านักลงทุนต่างชาติถือตั๋วบี/อีผ่านบล.แล้ว เงินฝากนั้นจะกลายเป็นเงินฝากในประเทศ ซึ่งอาจจะกลายเป็นการเข้ามาพักเงินรอส่วนต่างได้ ดังนั้นเพื่อการดูแลให้รอบครอบธปท.จึงขอความร่วมมือให้บล.รายงานธุรกรรมมาให้เราทราบ” นางสุชาดากล่าว 
ก่อนหน้านี้ ธปท.ขอประกาศความร่วมมือให้บล.รายงานธุรกรรมการค้าเงินของนักลงุนต่างชาติให้ธปท.รับทราบทุกสิ้นวันทำการ โดยให้บล.ส่งข้อมูลเพื่อธปท.รับทราบในวันทำการถัดไป เริ่ม 1 พ.ย.นี้